VAIO-brugervejledning

Ofte stillede spørgsmål

#### Hvad skal jeg gøre, hvis strømindikatoren lyser grønt, når jeg trykker på tænd/sluk-tasten, men skærmen alligevel er sort?

- Kontroller, at de knapper, der styrer lysstyrken og kontrasten, er indstillet korrekt.

- Tryk på Alt+F4 flere gange for at lukke app-vinduet.
  Der kan være opstået en app-fejl.

- Hvis du venter lidt, og computerskærmen stadig er sort, skal du genstarte VAIO-computeren. Benyt fremgangsmåden nedenfor, og udfør trinene i den angivne rækkefølge. Bemærk, at disse procedurer kan ødelægge de data, du arbejder på.

- Fjern alle eksterne enheder, f.eks. en printer eller USB-enhed, og afbryd forbindelsen fra VAIO-computeren til netværket.

- Tryk på (Tænd/sluk (Power))-kanppen, og hold den nede i mere end fire sekunder. Kontroller, at strømindikatoren slukkes. Tænd derefter VAIO-computeren igen.

- Hvis problemet fortsætter, skal du holde (Tænd/sluk (Power))-knappen i mere end fire sekunder og kontrollere, at strømindikatoren er slukket. Fjern alle kabler, der er sluttet til VAIO-computeren, f.eks. fra vekselstrømsadapteren, tag batteriet ud, og vent i cirka fem minutter. Tilslut derefter kablerne og de eksterne enheder igen, indsæt batteriet, og tænd computeren.

- Hvis du har indsat et ekstra hukommelsesmodul, og det ikke sidder korrekt, kan VAIO-computeren muligvis ikke tændes.
  Hvis du bruger hukommelsesmoduler, som ikke anbefales af Sony, eller forkert installerede hukommelsesmoduler, kan det medføre, at computeren ikke startes eller bliver ustabil.
  I så fald skal du installere hukommelsesmodulerne igen.
  Hvis du bruger et hukommelsesmodul, der ikke kommer fra Sony, skal du kontakte forhandleren eller producenten af hukommelsesmodulet.

- Hvis VAIO-computeren flyttes direkte fra et koldt til et varmt sted, eller hvis den bruges et sted med høj luftfugtighed, kan der opstå kondens inde i computeren.
  I så fald skal du vente mindst én time, inden du tænder computeren.
  Brug ikke computeren på steder med høj luftfugtighed (en relativ luftfugtighed på mere end 80 %), da det kan medføre funktionsfejl på computeren.